Životni izazovi porodice sa obolelim članom - Odgoj i razvoj - Ringeraja.rs\nUredništvo portala Ringeraja.rs, 21.5.2021\nVažnost porodice i njenog stabilnog ili što stabilnijeg funkcionisanja je zapravo najvažniji uslov za oporavak i napredovanje ranjivog člana. (Foto: Freepik)\nŽiveti u porodici u kojoj neko od njenih članova ima neku vrstu dijagnoze može da predstavlja veliki izazov, posebno za članove koji nisu uspešno savladali fazu prihvatanja ili razrešenja u odnosu na dijagnozu, o čemu smo već pisali u prethodnom tekstu.\nNekada je porodici potrebna podrška i vođenje kroz sam proces i nekada sam proces traje dugo. Pored izazova vezanih za uspostavljanje kvalitetnog odnosa roditelj-dete u ovakvim porodicama, kao porodični terapeuti, često se susrećemo i sa drugim poteškoćama vezanim za rešavanje zadataka u različitim fazama životnog ciklusa koje mogu da donesu dodatnu tenziju u porodici.\nVeć i samo formiranje koroditeljskog odnosa je neretko zasićeno nebalansiranom uključenošću roditelja. U tom smislu postoji rizik vezan za doživljaj jednakosti u brizi o detetu koji mogu mogu osećati oba oditelja ( preuključenost i stres jednog roditelja naspram osećaja nekompetentnosti drugod ..itd.). S druge strane, razvojni zadatak vezan za razdvajanje bračnog od roditeljskog funkcionisanja može biti otežan zbog značajne količine stresa u roditeljskoj ulozi koji može da se preliva na bračni, odnosno partnerski odnos. Roditelji se sa stresom bore na najrazličitije načine i pokušavaju da se što adekvatnije prilagode.\nOsim poteškoća koje imaju roditelji u svom funkcionisanju, ne smemo zaboraviti braću i sestre dece sa smetnjama u razvoju. Sibling relacije su često opterećene izazovima sa kojima se braća i sestre susreću tokom svog odrastanja. Neka od istraživanja pokazuju da braća i sestre dece sa smetnjama u razvoju često odrastaju u uslovima pojačanog stresa, a da pritom nemaju kognitivne i emocionalne kapacitete da ga obrade. Oni u svojim reakcijama mogu da iskazuju konfuziju ili nejasno razumevanje porodičnih okolnosti. S jedne strane, mogu osećati ljubav i biti zaštitnički orjentisana prema bratu ili sestri. U isto vreme mogu da osećaju ozlojeđenost, zbunjenost, krivicu, tugu ili strah. Bez sposobnosti da ova osećanja razumeju, izraze ili ih prevladaju oni su u riziku od dugoročnih posledica po sopstveno samopouzdanje i osećaj vrednosti. Ljutnja i krivica mogu se preoblikovati u stid i osećaj bezvrednosti, što može da rezultira dugoročnim problemima (depresija, anksioznost, somatizacije).\nNeretko se braća i sestre osećaju izolovano na neki način zbog svoje pozicije u porodičnom sistemu, i širim sistemima. Teškoća u komunikaciji ili razmeni osećanja sa bratom ili sestrom koji imaju smetnje u razvoju, nemogućnost deljenja svakodnevnice na uobičajen način, doživljaj da ih prijatelji ne mogu razumeti zbog drugačijeg konteksta mogu da dovedu do osećanja usamljenosti. Čest pratilac odrastanja brata ili sestre deteta sa smetnjama jeste nedostatak pažnje od roditelja ili šireg porodičnog sistema, jer je sva energija i roditeljska pažnja usmerena na neophodnu brigu za člana sa nekom vrstom dijagnoze. Često i sami doživljavaju da su njihove potrebe manje važne. Odnosi sa roditeljima takođe mogu biti opterećeni traženjem podrške zdravog deteta. Ljutnja, strah, stid, tuga, krivica, teškoće separacije od porodice kad za to dođe vreme i na kraju briga za sopstvenu budućnost i budućnost svoje potencijane porodice prokreacije, otežavaju odrastanje i život brata ili sestre ometenog.\nIz svega navedenog vidimo da sa saznanjem o dijagnozi ili bilo kakvoj vrsti stanja kod nekog od članova, porodica neretko suštinski menja svoju dinamiku i susreće se sa izazovom za koji često nije spremna. Sistem podrške koji nude zdravstvene ustanove kod nas, najčeće nudi samo tretman za obolelog člana, dok psihoterapijska podrška porodici izostaje.\nVažnost porodice i njenog stabilnog ili što stabilnijeg funkcionisanja je zapravo najvažniji uslov za oporavak i napredovanje ranjivog člana. Ovo je tema sa kojom se na porodičnoj terapiji najčešće susrećemo kada porodica govori o onome šta im je zaista potrebno na putu savladavanja i suočavanja sa različitim dijagnozama.\nU narednom tekstu približićemo čitaocima kako bi mogla da izgleda psihoterapijska podrška članovima porodica dece sa razvojnim teškoćama.\nPROČITAJ JOŠ: Kada dete postavi pitanje: Jesam li ja drugačiji?


RT: Srušio se avion sa 188 ljudi u Indoneziji\nRT: Srušio se avion sa 188 ljudi u Indoneziji\nAvion indonežanske niskotarifne avio-kompanije "Lajon er" tokom leta iz Džakarte. To je prvi pad za aviona "Boing" model 737 MAKS 8.\n"Potvrđeno je da se srušio", rekao je Jusuf Latif, portparol indonežanske spasilačke službe. Avion je bio na putu od glavnog grada Indonezije Džakarte do grada Pangkal Pinang na Sumatri, a koji je trebalo da traje nešto duže od sat vremena.\nLatif je rekao da je sa avionom izgubljen kontakt sa kontrolom letenja tokom 13 minute leta, te da se srušio u more.\nPosada aviona je zatražila hitno sletanje skoro odmah nakon što je avion poleteo, izjavio je Sindu Rahaju iz Generalnog direktorata za vazdušni transport na konferenciji za novinare. On je dodao da su vlasti izgubile kontakt sa avionom nakon zahteva za hitno sletanje.\nU avionu je bilo 188 putnika i članova posade, saopštio je zvaničnik ministarstva transporta na konferenciji za novinare. Od toga je bilo 178 odraslih osoba, jedno dete i dve bebe. Posada je uključivala dva pilota i pet stjuardesa.


Borelj: Moramo da obuzdavamo uticaj Rusije i dezinformacije\nIzvor: Vostok.rs, 16.Jun.2021, 08:49\nNova spoljnopolitička strategija Evropske unije prema Rusiji biće zasnovana na tri principa: odbijanje, obuzdavanje i saradnja, izjavio je visoki predstavnik EU za spoljne poslove Žozep Borelj. „Moramo istovremeno da odbijamo, obuzdavavamo i sarađujemo“, rekao je Borelj. Borelj je tu strategiju pripremio za samit EU u Briselu koji će biti održan 24-25. juna, a predstaviće je detaljno u sredu na konferenciji za štampu u Briselu pred početak rusko-američkog samita u Ženevi. Tokom obraćanja on nije pomenuo da je pristup koji je predložio praktično kopija „dvojakog pristupa“ prema Rusiji koji NATO primenjuje od 2014. godine, a koji se sastoji od istovremenog "obuzdavanja i dijaloga". „Moramo da odbijamo pokušaje Rusije da se meša u naše demokratske procese, da obuzdavamo njen uticaj i dezinformacije, a da pritom nastavimo dijalog na teme od obostranog interesa. Primera radi, to su iranski nuklearni program, bliskoistočno pitanje i energetska bezbednost“, dodao je Borelj.\nIzvor: Vostok.rs, 16.Jun.2021\nPortparol Ministarstva spoljnih poslova Marija Zaharova kritikovala je novu strategiju EU prema Rusiji. Podsetila je da će se ova spoljnopolitička strategija, koju je za samit EU u Briselu 24. i 25. juna pripremio šef spoljnopolitičke službe EU Žozep Borelj, zasnivati na tri osnovna principa:...


Zakon o stranim donacijama bio bi prijetnja po slobode udruživanja i izražavanja - Istinito.com\nBanjaluka: Otvoreni novi vrtići u Obilićevu i Rosuljama\nZakon o stranim donacijama bio bi prijetnja po slobode udruživanja i izražavanja\tIstaknuto\nUtorak, 12 Juni 2018 07:58\nKada je u 2015. godini sličan zakon bio u proceduri, i to pod imenom Nacrt zakona o javnosti rada neprofitnih organizacija, identifikovan je niz spornih odredaba koje su bile u direktnoj suprotnosti sa Ustavom zagarantovanim pravima i Evropskom konvencijom o ljudskim pravima i osnovnima slobodama.\nBanjaluka, 12. juni 2018. – Organizacije civilnog društva smatraju zabrinjavajućom najavu predsjednika Republike Srpske Milorada Dodika i šefa Kluba poslanika SNSD-a Radovana Viškovića da će se uskoro u hitnoj zakonodavnoj proceduri naći Prijedlog zakona o stranim donacijama. Kada je u 2015. godini sličan zakon bio u proceduri, i to pod imenom Nacrt zakona o javnosti rada neprofitnih organizacija, identifikovan je niz spornih odredaba koje su bile u direktnoj suprotnosti sa Ustavom zagarantovanim pravima i Evropskom konvencijom o ljudskim pravima i osnovnima slobodama. U prvom redu su se ograničavale slobode udruživanja i izražavanja.\nOvdje potpisane organizacije podsjećaju da je slobodno i nesmetano udruživanje građana od naročitog javnog značaja jer organizacije svojim aktivnostima i projektima prate rad javnih organa, izvještavaju o uočenim nepravilnostima, i doprinose uspostavljanju vladine prave. Takođe, nevladine organizacije djeluju u različitim oblastima, od zaštite životne sredine, obrazovanja, kulture, do borbe protiv korupcije i zaštite manjinskih prava, pomažući da se ostvare standardi predviđeni procesom evropskih integracija. Denunciranjem zaposlenih u nevladinim organizacijama (npr., nazivom „službenici stranog subjekta“ kako je to bilo u ranijem Nacrtu), ili obilježavanjem njihovih aktivnosti kao nepoželjnih, stvara se opasna atmosfera netolerancije i linča u kojem se nevladine organizacije prikazuju kao remetilački faktori ili subjekti koji moraju biti pod posebnom kontrolom. Zbog toga pozivamo vladajuću koaliciju u Republici\nSrpskoj da bilo koji novi zakonski prijedlog u ovoj oblasti uputi u redovnu zakonodavnu proceduru, ne praveći razliku između nevladinih organizacija na osnovu njihovog izvora finansiranja.\nCentar za slobodno novinarstvo\nViše iz kategorije: « Šarović: Protest zbog cijene goriva nije iznenađenje Djevojčica iz Banjaluke oboljela od morbila »


Van Gogh u Beogradskoj Areni - Studio Berar\nVan Gogh u Beogradskoj Areni\nKategorija: Koncerti 29 jula, 2008\nPrethodniPrevious post:The Chemical Brothers u BeograduSledećiNext post:Krist fest – Osijek\nStudio Berar je u mestu Odzaci.\nNovi Sad ponovo je bio grad plesa, od 15. do 17. novembra 2019. Na novosadskom Spensu održano je međunarodno takmičenje u plesu, Dance Fest Novi Sad. Ova sjajna plesna manifestacija okuplja ljubitelje plesa, plesače, trenere, koreografe i renomirane svetske stručnjake iz ove oblasti. Festival se zalaže za promociju mladih talenata, autora, razmenu ideja i podršku umetnicima u plesnoj umetnosti. Mladi učesnici imali su priliku da, osim plesa, promovišu i svoje nacionalno nasleđe, tradiciju i kulturu.\nTehnička realizacija ovog događaja poverena je Studiu Berar ... See MoreSee Less


petak, 17. feb 2017, 15:00\nJoš nije otklonjena dilema da li će se na predstojećim predsedničkim izborima kandidovati i Tomislav Nikolić i Aleksandar Vučić. Naime, aktuelni predsednik nije zvanično potvrdio, ali ni demantovao da će učestvovati u trci za još jedan mandat. I dok pojedini mediji objavljuju da će se Nikolić i Vučić sastati da razgovaraju o izborima, čeka se odluka Glavnog odbora Srpske napredne stranke koji na poslepodnevnoj sednici treba da se izjasni o predlogu Predsedništva stranke da Aleksandar Vučić bude kandidat za predsednika Srbije.\nAustrija i njena vlada imaju potpuno razumevanje za dešavanja na ovim prostorima i uvek su spremni da čuju i poštuju ono što Srbija ima da kaže, poručio je premijer Aleksandar Vučić, posle sastanka sa austrijskim kancelarom Kristijanom Kernom. Predsednik austrijske vlade je izjavio da je Srbija deo Evrope i da će Beč pružiti dodatnu podršku Beogradu u procesu evrointegracija. Kristijan Kern se sastao i sa predsednikom Tomislavom Nikolićem.\nNajteži bolesnici u Srbiji konačno imaju savremenu terapiju, budući da su prvi od 23 inovativna leka s pozitivne liste stigli na beogradski Institut za onkologiju i radiologiju. Lekari kažu da je to spas za nekoliko stotina pacijenata koji se bore s karcinomom i kojima su presađeni organi. Na bolju terapiju čekalo se pet godina, podsećaju u udruženjima pacijenata i pozivaju nadležne da proširuju listu.\nUrednik vesti: Nebojša Nikolić\n1 Iza kulisa\n3 Uhvati dan\n4 Srpski na srpskom\nLicna odgovornost Jel Moguce je Nikako Srećno, Nole !


Održan drugi Ekološki ustanak u Beogradu - Ekologika\nProtest je obeležilo gostovanje javnih ličnosti, blokada Brankovog mosta, ali i opskurni govori pojedinih učesnika koji su uz ekološke slali i antivakserske poruke i uvrede na račun kosovskih Albanaca. Citirane su i reči vođe četničkog pokreta iz Drugog svetskog rata Dragoljuba Draže Mihajlovića. Predstavnici ekoloških organizacija zatražili su od vlasti u Srbiji zaštitu od zagađivača.\nProtest je počeo govorima ispred Skupštine Srbije, a potom su nezadovoljni građani oko sat vremena blokirali Brankov most uz najavu da će se blokade nastaviiti ukoliko se vlast ogluši o njihove zahteve.\nKako je javila TV N1, na sredini Brankovog mosta došlo je i do fizičkog obračuna vozača koji su ostali blokirani na mostu i učesnika protesta. Sukob je rešen tako što je čovek iz automobila izašao i pokazao policijsku značku i razdvojio građane.\nCrveni alarm za Srbiju\nMeđu govornicima na protestu su bili hemičar Nenad Kostić, dekan Šumarskog fakulteta Ratko Ristić, Aleksandar Jovanović Ćuta, glumice Svetlana Bojković i Anita Mančić, bivši gradonačelnik Šapca Nenad Zelenović, predstavnik Inicijative Ne davimo Beograd Radomir Lazović.\n„Pokazivali su nam idilične fotografije rudnika, a posle sam saznao da su to fotografije tuđih rudnika, ne rudnika Rio Tinto. Shvatio sam da kompanija ne radi na zaštiti životne sredine nego na reklami“, rekao je Kostić ističući da ne postoji „zeleno rudarstvo“.\nTrenutno u centru Beograda #EkološkiUstanak pic.twitter.com/JvZKeWT9A6\n— Stonexman™🚴♂ (@stonexman) September 11, 2021\nDekan Šumarskog fakulteta Ratko Ristić istakao je da ne razume zašto treba kopati litijum u Srbiji, niti kako se to nekome isplati.\n“Nama smeta što bi neko uništio hektare zemljišta kod Loznice, napravio deponije. Stranci dolaze i kupuju zemljište od uplašenih i neinfromisanih ljudi”, rekao je Ristić. „Nisam ja nikakav dekan i profesor, ja sam jedna arogantna neznalica ali i pripadnik jedne grupe sličnih kako nas je nazvala Zorana Mihajlović“.\nAleksandar Jovanović Ćuta iz Pokreta „Odbranimo reke Stare planine“ pozvao je okupljene građane da odaju minutom ćutanja počast za sve nestale reke i preminule u Srbiji od zagađenog vazduha.\n„Skupili smo se ovde da kažemo ne onima kojima umesto maline i meda nude koncentrovanu sumpornu kiselinu, ko to truje Srbiju – Linglong, Ziđin, Rio Tinto ili možda neko mnogo otrovniji?“, rekao je Jovanović.\nGlumica Svetlana Ceca Bojković u obraćanju građanima istakla je da je upaljen crveni alarm za Srbiju.\n“Da li je profit zamenio Boga? Toliko smo već zagađeni, a Rio Tinto kao kruna svega preti da koliko sutra zabode svoje pijuke, ne samo u Jadru i već, kako smo ovde čuli, i na drugim punktovima u Srbiji“, rekla je Bojković.\nBrnabić i Mihajlović upozorili na politizaciju protesta\nPremijerka Srbije Ana Brnabić izjavila je komentarišući održavanje ekološkog protesta u Beogradu, da je zaštita životne sredine „užasno važna tema“, ali je dodala da ona ne bi volela da se to politizuje.\nPotpredsednica Vlade Srbije i ministarka rudarstva i energetike Zorana Mihajlović, navela je u saopštenju da je ekološki protest iskorišćen za promociju pojedinaca koji žele da preko ekologije prave političku karijeru.\n„O tome da li će biti rudnika litijuma, fabrike litijumskih baterija i električnih automobila, odlučiće građani na referendumu, ali tek onda kad budu završene sve studije i poznate sve činjenice, a ne na osnovu neistina koje šire oni koji bi preko ekologije da uđu u politiku”, navodi se u saopštenju iz kabineta Zorane Mihajlović.\nRio Tinto: Radiće se i po zakonima Srbije i EU\nIz kompanije Rio Tinto saopštili su da imaju razumevanja za zabrinutost koju građani Srbije iskazuju u pogledu zaštite životne sredine.\n„Posvećeni smo poštovanju najviših ekoloških standarda i izgradnji održive budućnosti za zajednice u kojima poslujemo, blisko sarađujući sa svim zainteresovanim stranama. Projekat Jadar koji želimo da realizujemo u Srbiji u ovom pogledu neće biti izuzetak“, naveli su iz kompanije.\nMomirović pozvao građane da postave solarne panele\nMinistar građevinarstva, saobraćaja i infrastrukture Tomislav Momirović uoči protesta je saopštio da građani koji žele da pokažu ekološku svest i doprinesu smanjenju zagađenja mogu da postave solarne panele i proizvode električnu energiju za svoje potrebe, umesto da „pridikuju kao lažni ekolozi“.\nOdržan Ekološki ustanak: „Hoću da dišem“ Najavljen novi ekološki protest protiv Rio Tinta: Ustanak za opstanak Održan protest protiv Zakona o vodama Ideoekološki aktivizam: Kako je Rio Tinto postao glavni eko problem Srbije


Nova donacija Jugopetrola za Crveni krst - CdM\nCrveni krst Crne Gore i nakon završetka epidemije novog koronavirusa, kontinuirano obilazi socijalno najugroženije porodice i pojedince širom zemlje, kako bi odgovorili na njihove potrebe i uručili im potrebnu pomoć.\nMeđu kompanijama koje su pokazale solidarnost i društvenu odgovornost i pružile podršku Crvenom krstu u odgovoru na humanitarne izazove je i Jugopetrol AD, EKO benzinske stanice, koja je donirala ukupno 20 tona prehrambenih namirnica i higijenskih sredstava, saopšteno je danas iz Crvenog krsta.\nDonacija je realizovana u dvije faze od po 10 tona humanitarnih paketa. Prvi dio pomoći je podijeljen putem opštinskih organizacija Crvenog krsta u prethodnom periodu, a distribucija dodatne pomoći se sprovodi ovih dana.\n„Iako smo prva corona free država u Evropi, ne smijemo zaboraviti da je još uvijek veliki broj porodica i domaćinstava kojima je pomoć i dalje potrebna. Kao kompanija, željeli smo da pokažemo solidarnost i odgovornost prema zajednici i zato smo, u skladu sa potrebama i preporukama Crvenog krsta, opredijelili vid pomoći koji je u ovom trenutku najpotrebniji“ , zjavili su iz kompanije Jugopetrol AD.\nDodatna novčana sredstva za aktivnosti te organizacije obezbijedili su i zaposleni ove kompanije koji su donirali dio mjesečnih zarada za nabavku dodatnih količina humanitarnih paketa i na taj način dali lični doprinos odgovoru na ukupnu humanitarnu situaciju. Tim povodom su se i sreli sa zaposlenima i volonterima ove organizacije, kako bi iskazali i zahvalnost prema velikom trudu i posvećenosti koji oni pokazuju u svom svakodnevnom radu.\nKompanija Jugopetrol AD je, osim donacije humanitarnih paketa, ranije donirala i 5.000 eura vrijednosti goriva kako bi omogućila volonterima Crvenog krsta da dođu do svih porodica i najudaljenijih domaćinstava, a na žiro račun NKT je uplatila 40.000 eura za ublažavanje posljedica pandemije novog korona virusa.\nTagsCrveni krst donacija Jugopetrol Kotor pomoć ugrožene porodice


Zaoštrava se utrka između Macrona i Le Pen | Kosova.info\nDom|Najnovije|Zaoštrava se utrka između Macrona i Le Pen\nZaoštrava se utrka između Macrona i Le Pen\nstraživanja javnog mnijenja dugo su predviđala da će Macron osvojiti drugi mandat, ali je Le Penova smanjila taj jaz, a ankete pokazuju da 44-godišnji predsjednik ima samo šest bodova prednosti u vjerovatnom drugom krugu 24. aprila.\nLe Pen je imala koristi od kampanje fokusirane na kupovnu moć o kojoj je govorila u ponedjeljak, javlja AFP.\nDa li shvatate šta je penzionisanje sa 65 godina? To je jednostavno potpuno nepravedno – rekla je ona za BFM TV, osuđujući Macronov plan da poveća zakonsku starosnu dob u kojoj se dobija puna penzija sa 62 na 65 godina.\nLe Pen želi zadržati prag od 62 godine i svesti ga na 60 za one koji su počeli da rade prije 20. godine. Pomicanje starosne granice za odlazak u penziju naškodilo bi radnicima, rekla je, tvrdeći da mnogi ne bi uspjeli pronaći posao u toj dobi i kao posljedicu će imati uticaj na penziju.\nMacron, upitan o kritikama njegovih planova penzione reforme, rekao je radiju France Inter da “lažu vas oni koji vam govore da možemo zadržati penzioni sistem kakav je sada”.\nPovećanje starosne granice za odlazak u penziju – sa izuzecima za one koji imaju teške poslove ili su radili duže od drugih – bilo je potrebno da bi sistem bio održiv i povećale niske penzije, rekao je on.\nMacron je, kada je sa zakašnjenjem ušao u predizbornu kampanju prošlog mjeseca, rekao da će povećati starosnu granicu za odlazak u penziju, smanjiti poreze i dodatno olabaviti pravila tržišta rada, tražeći mandat za nastavak reformi u korist poslovanja.\nSAD traži suspenziju Rusije iz Vijeća za ljudska prava UN-a\nZa tri dana u Hitnoj pomoći ljekarsku pomoć zatražilo je 560 građana\nBritanija najavljuje veliki paket pomoći Ukrajini: Pokazat ćemo Putinu


Saradnja Nemačke i Rusije — večita opasnost za SAD - Sputnjik Srbija\n09:30 04 Decembar 2020\n14:01 13.05.2016 Preuzmite kraći link\nRusija i Nemačka su države koje su u stanju da ospore američku hegemoniju u svetu. Zato nema ništa iznenađujuće u tome što Vašington ulaže sve napore da preuzme kontrolu nad Moskvom i Berlinom, smatraju ruski analitičari.\nRusija je uspela da prevaziđe pogubni uticaj SAD posle teških devedesetih, a Nemačka se i danas nalazi pod jarmom Vašingtona.\nMeđutim, u poslednje vreme Berlin sve jasnije pokazuje nameru da siđe sa orbite političkih interesa SAD, pokazuje sklonost ka nezavisnosti od politike SAD i postaje sve manje poslušan saveznik Bele kuće.\nAmerici potreban hladni rat da bi povećala budžet\nOsim toga, Nemci planiraju da stvore jedinstvenu evropsku armiju. Taj projekat se nikako ne sviđa SAD i otvoreno se protivi Severnoatlantskom savezu.\nTakođe, intenziviraju se i unutrašnji sporovi između Starog i Novog sveta i u ekonomskoj sferi. Nedavno je postalo poznato da Vašington vrši pritisak na Brisel, zahtevajući ulazak EU u Transatlantsku zonu slobodne trgovine po nepovoljnim uslovima za Evropljane. Kako bi ostvarili svoje ciljeve, Amerikanci čak pribegavaju i ucenama.\nOsim toga, Nemce ozbiljno iritiraju pokušaji američkih političara da zaustave sprovođenje projekta „Severni tok 2“ — u ovom slučaju, glavni cilj SAD je da spreči poboljšanje odnosa Rusije i Nemačke, smatraju eksperti.\nOni ističu da Bela kuća teži ka tome ne samo da „posvađa“ Moskvu i Berlin već i da oslabi nemački uticaj unutar EU, kao što je to ranije uspela da učini u odnosima Nemačke i Francuske.\n„Glavni interesi SAD tokom prethodnog veka — za vreme Prvog i Drugog svetskog rata i Hladnog rata — bili su fokusirani na odnose Rusije i Nemačke. Između ostalog, ako se te zemlje udruže oni će postati jedina snaga koja će biti direktna i ključna pretnja SAD. I naš glavni zadatak je da ne dopustimo njihov savez“, izjavio je američki politikolog, šef kompanije „Stratfor“ Džon Fridman.\nRusiju i Nemačku vezuje istorija dugoročnih odnosa — periodi maksimalnog zbližavanja smenjivali su se sa periodima razornog rata.\nJedna od glavnih tendecija u poslednje vreme je pojava novih centara uticaja na geopolitičkoj karti sveta. Nemačka ima značajne resurse, zauzima peto mesto po BDP-u u svetu, i sposobna je da se brzo oslobodi od političkih diktata anglosaksonaca. Rusija u ovom slučaju može dobitijakog oponenta ili moćnog saveznika. Vreme će pokazati.\nhladni rat, saradnja, Angela Merkel, Vladimir Putin, Nemačka


Rusija realizovala ugovor o isporuci „Pancira“ Srbiji - Sputnjik Srbija\n17:14 23 Novembar 2020\nRusija realizovala ugovor o isporuci „Pancira“ Srbiji\n13:33 23.08.2020 Preuzmite kraći link\nRusija je realizovala ugovor sa Srbijom o isporuci baterije protivvazdušnih raketno-topovskih sistema „Pancir S1“, izjavio je za Sputnjik direktor Savezne službe za vojno-tehničku saradnju, Dmitrij Šugajev na Međunarodnom vojno-tehničkom forumu „Armija 2020“.\n„Početkom 2020. godine u Srbiju je isporučena jedna baterija protivvazdušnog raketnog sistema 'Pancir S1'. Isporuke savremenih sistema protivvazdušne odbrane omogućiće Srbiji da očuva bezbednost svoje teritorije od spoljnih pretnji od bilo kog neprijatelja“, istakao je Šugajev.\nRanije je izvor u oblasti vojno-tehničke saradnje izjavio za Sputnjik da su Rusija i Srbija potpisale ugovor za isporuku jedne baterije PVO sistema „Pancir S1“. Jednu bateriju čine šest takvih sistema.\nSrbija, Rusija, Pancir S1\n17:00 Kraj jedne epohe – izazov za SPC /video/\n16:44 Srpski carinici zaplenili zlatne poluge vredne oko dva miliona dinara\n16:29 Incident u Karabahu: U eksploziji mine ranjen ruski mirovnjak\n16:25 Bela kuća najavila praznični prijem za 30. novembar


Ministarstvo odbrane: Lažni medijski navodi o obnovi medjunarodne vojne saradnje\nMinistarstvo odbrane odbacilo je danas kao "potpunu laž" medijske navode o kršenju šestomesečnog moratorijuma na učešće jedinica Vojske Srbije (VS) u medjunarodnim vojnim vežbama.\nPortal Balkanska bezbednosna mreža preneo je ranije da su pripadnici specijalnih jedinica VS učestvovali u zajedničkoj obuci koju od početka marta sprovode Ministarstvo unutrašnjih poslova (MUP) i Evropska komanda specijalnih snaga SAD.\n“Ministarstvo odbrane i VS strogo se pridržavaju odluke Vlade Srbije od 9.septembra 2020. godine kojom je uspostavljen šestomesečni moratorijum na učešće naših jedinica na medjunarodnim vojnim vežbama”, stoji u saopštenju.\nIz ministarstva su podsetili da se odluka vlade odnosila na obustavu svih aktivnosti medjunarodne vojne saradnje, sa izuzetkom opremanja jedinica VS, kao i da je početkom decembra relaksirana, pa je na snazi ostala obustava koja se odnosi isključivo na izvodjenje zajedničkih vežbi.\n“Ministarstvo odbrane i Vojska Srbije od 9. marta, kada ističe pomenuti moratorijum, biće u mogućnosti da izvode medjunarodne vežbe, nakon doslednog pridržavanja šestomesečne obustave njihove realizacije, i nastaviće sa daljim unapredjenjem vojne saradnje sa svim medjunarodnim partnerima”, piše u saopštenju.\nPortal Balkanska bezbednosna mreža preneo je ranije da je Srbija obnovila medjunarodnu vojnu saradnju, prekinutu septembra prošle godine, posetom američkog generala Dejvida Tabora i tradicionalnom vežbom koju policijska Specijalna antiteroristička jedinica i specijalci Vojske Srbije izvode sa specijalnim snagama Vojske SAD.


Otvara se istorijska prilika za razgovor Rusije i Ukrajine: Ljudi u Donbasu umiru, a Kijev ćuti! - Sputnjik Srbija\n10:56 06 Maj 2021\nOtvara se istorijska prilika za razgovor Rusije i Ukrajine: Ljudi u Donbasu umiru, a Kijev ćuti!\n11:24 08.07.2019 (osveženo 12:23 08.07.2019) Preuzmite kraći link\nTelevizijski kanali „Rusija 1“ i ukrajinski „Njuzvan“ organizovaće dvočasovni telemost (televizijsku konferenciju) pod nazivom — „Treba da porazgovaramo“, a tokom koje će stanovnici ove dve zemlje imati priliku da razgovaraju jedni sa drugima, izjavio je TV voditelj Dmitrij Kiseljov.\nTelemost između televizije „Rusija 1“ iz Moskve i kanala „Njuzvan“ sa sedištem u Kijevu zakazan je za 12. jul, saopštila je pres-služba ruske medijske kuće „VTGRK“.\nUkrajinski mediji su istakli da i prethodna i sadašnja vlast u Kijevu ništa ne preduzimaju, dok ljudi svakodnevno umiru u Donbasu.\n„Želimo da prisilimo političare na pregovore radi mira“, navodi se u izjavi ukrajinske televizije.\nIstovremeno se ističe i da će telemost biti održan — bez politike i bez političara.\nUkrajinski TV kanal „Njuzvan“ izjavio je da je njihova novinarska dužnost da održe otvoreni dijalog sa Rusijom.\nTakođe su dodali i da oko 70 odsto stanovnika Ukrajine očekuje direktne pregovore sa Moskvom.\n„Ideja je izazvala pravi talas poziva naših gledalaca. Oni su veoma zainteresovani za ovaj događaj i sa nestrpljenjem ga iščekuju“, saopštio je ukrajinski „Njuzvan“.\nOva inicijativa je izazvala negodovanje ukrajinske Vrhovne rade, Saveza novinara Ukrajine, kao i partije bivšeg predsednika zemlje Petra Porošenka.


RTCG - Radio Televizija Crne Gore - Nacionalni javni servis :: Svijet :: "Uskoro dogovor o Bregzitu"\n18. 02. 2019. 18:20 >> 17:54 2\n"Uskoro dogovor o Bregzitu"\nŠef britanske diplomatije Džeremi Hant, izjavio je u Briselu, da su razgovori o istupanju Velike Britanije iz članstva u Evropskoj uniji (EU) u "ključnoj, završnoj fazi" i dodao da bi dogovor mogao da bude postignut prije zvaničnog odlaska, predviđenog 29. marta, javila je agencija AP.\n"Postoji rješenje. Znamo kako bismo mogli da dobijemo većinu u (britanskom) parlamentu", rekao je Hant koji se nalazi u Briselu na sastanku šefova diplomatije EU posvećenom situaciji u Siriji, Ukrajini i Venecueli.\nBritanski ministar za Bregzit Stiven Barkli, danas će u Briselu razgovarati sa evropskim pregovaračem Mišelom Barnijeom o istupanju Velike Britanije iz članstva u EU. Barnije bi u četvrtak trebalo da razgovara i sa liderom britanske opozicione Laburističke stranke Džeremijem Korbinom.\nBritanska premijerka Tereza Mej, čiju je strategiju za Bregzit britanski parlament odbacio prošle nedelje, mogla bi takođe da ide uskoro u Briselu, ali njen dolazak još nije potvrđen.\nPremijerka je nedavno uputila pismo poslanicima svoje Konzervativne stranke, u kojem navodi da će narednih dana razgovarati sa liderima svih zemalja članica EU, javila je agencija Frans pres.\nTereza Mej pokušava da dobije izmjene dijela sporazuma koji se odnosi na takozvanu bezbjednosnu mrežu (backstop), kojim se izbjegava tvrda granica između Irske i britanske pokrajine Sjeverne Irske.\nBritanski poslanici su odbili sporazum postignut između Londona i Brisela, tražeći izmjene tog dijela dogovora, ali je EU saopštila da novih pregovora ne može da bude jer je postignut najbolji mogući dogovor.\nStrahuje se da bi Velika Britanija mogla da ode iz Unije bez konačnog dogovora.\nBregzit Džeremi Hant\nBregzit u ponoć postao stvarnost\nDžonson potpisao trgovinski sporazum\nBritanija izlazi i iz programa za razmjenu studenata Erasmu\nObjavljen sporazum o Bregzitu\n21:48 Vratiće ikonu, ako Ukrajina dokaže da je njeno vlasništvo\n21:36 EU osudila hapšenje Navaljnog, Litvanija zatražila dodatne sankcije\n21:22 Sedmoro povrijeđenih na Crkvinama\n21:19 Sjutra promjenljivo oblačno sa sunčanim intervalima\n21:08 Bratić u Baru: Pokrenućemo stvari sa mrtve tačke\n21:04 "Opreznije mijenjati Zakon o visokom obrazovanju"\n20:51 Ski staza Turjak spremna za ljubitelje zimskih sportova\n20:11 U zemljotresu u Indoneziji poginulo 78 osoba\n19:51 Navaljni priveden na aerodromu u Moskvi\n19:42 Koliko roditelji biraju šta gledaju sa djecom?\n19:25 "Čistke" kadrova vlast sprovodi bez obrazloženja\n19:11 "Stati na kraj kampanji sa bilbordima i ceradama"\n18:18 Za izvorište Bolje sestre 500.000 eura\n17:57 Nekoliko saveznika Navaljnog uhapšeno na aerodromu\n17:49 Izletjelo vozilo sa puta kod Brajića\n17:40 "Joanikije dogovora izborne liste za Nikšić"\n17:09 Za promjenu vlasti u Nikšiću potrebna sinhronizovana opozicija\n16:57 I političari direktori, ali uz profesionalno opravdanje\n16:24 Tunel Sozina opslužio 26,5 hiljada vozila\n13:48 Opozicija neće na ponovljenu sjednicu\n13:30 Nilević uhapšena zbog prijetnji na snimku


Predsednik Evrolige Đordi Bertomeu ekskluzivno je za “Blic” pričao o dešavanjima na relaciji FIBA - Evroliga, odnosno statusu ABA lige i nacionalnih saveza.\n- Nedopustivo je da FIBA pravi toliki pritisak i preti sankcionisanjem saveza, klubova i sudija koji žele da se priklone Evroligi. Mi branimo slobodu košarke i poručujemo ABA ligi i svim ostalim evropskim klubovima da ćemo se zajedno boriti da svako bira takmičenje koje je najbolje za njihov klub i navijače. Već smo podneli žalbu pred Evropskom komisijom protiv FIBA i iskoristićemo sve legalne puteve, na nacionalnom nivou, da garantujemo klubovima izbor budućnosti u skladu sa njihovim željama i ambicijama - kaže Bertomeu.\nPrvi čovek Evrolige je rekao kako ovo nije prvi put da FIBA pokušava da sabotira ovo takmičenje.\n- Njihova agresivnost prema klubovima koji čine Evroligu se samo povećava, uprkos tome što su upravo ti klubovi podigli kvalitet košarke na nivo kakav nikad pre nije bio. Ovakvo ponašanje FIBA je postalo intenzivnije od novembra 2015, kada su klubovi odbili njihov predlog o novoj Ligi šampiona.\nO pretnjama FIBA klubovima i nacionalnim savezima, Bertomeu dodaje:\n- FIBA se uvek diči kako im je prioritet da brane sportske vrednosti, a ignoriše temelje slobode izbora i volje klubova da igraju takmičenje u koje više veruju. FIBA je pokazala nedostatak poštovanja prema klubovima. Ovo demonstrira ne samo diskriminaciju stava, već nepoštovanje transparentnosti, zajedništva i poštovanja koje FIBA tvrdi da štiti - završio je Bertomeu.\nOdbili zajednički sastanak\n- Evroliga je u više navrata pozivala FIBA da uspostave dijalog i sarađuju na stvaranju nove lige, što oni nikada nisu prihvatili. Sada, Evroliga i klubovi mogu da izraze samo žaljenje i razočaranje zbog činjenice da FIBA želi da reši ovu situaciju kažnjavanjem klubova i nacionalnih saveza, a ne da razvija košarku - dodao je Bertomeu.


8. Šekspir festival - ponovo u igri | Moj grad SM\nNaslovna SREM INĐIJA 8. Šekspir festival – ponovo u igri\nO programu ovogodišnjeg Šekspir festivala govorio je njegov osnivač i direktor Nikita Milivojević, koji je istakao: „Ponovo smo u igri! Godinu dana bili smo izbačeni iz nje – ali evo nas ponovo na pozorišnom terenu. Evropsko prvenstvo u fudbalu dalo nam je podsticaj da i Šekspira ove godine obučemo u festivalski dres, sa brojem 8! Osmi po redu Šekspir festival od 2-6. Jula oživeće ponovo predivni ambijent Vile Stanković.\nBiti – il’ ne biti … Biti – naravno! Dobrodošli!“\nZa oktobar je planiran čuveni „Makbet“ Sardegna Teatro / Compagnia Teatropersona iz Italije, koji nakon gostovanja na Sibiu festivalu, Hong Kong festivalu, Platonov festivalu u Rusiji, Festvalu svetskog kazališta Zagreb, Barbikan centru u Londonu … u okviru programa Šekspir festivala dolazi i u Srpsko narodno pozorište u Novi Sad.\nItalijanski kritičari proglasili su „Makbet“ najboljom predstavom u 2017. godini – dobitnik je najznačanije\nitalijanske nagrade u oblasti izvođačkih umetnosti, svojevrsnog Oskara italijanskog teatra – The Premio Ubu Award 2017.\n„Osobine kao što su trajnost, kontinuitet, jedinstvenost i međunarodna prepoznatljivost, koju je Šekspir festival odavno stekao, opredelile su nas da i dalje nastavimo sa snažnom podrškom, a trudićemo se da sledeće godine sredstva i uvećamo. Zbog svega navedenog, posebno mi je drago što će jedna od predstava ovogodišnjeg festivala biti izvedena u Srpskom narodnom pozorištu“, rekla je Dragana\nŠef Kabineta predsednika Opštine Inđija Nemanja Milivojević istakao je značaj ovog festivala za opštinu\nInđija koja se zahvaljujući ovom kulturnom događaju može smatrati liderom i na polju kulture. Milojević je najavio dalju podršku ovoj manifestaciji od izuzetnog značaja za opštinu Inđija i istakao profesionalnost čitavog tima ovog međunarodnog festivala.\nSonja Marić, direktorka Brenda i komunikacija UNIQA osiguranja istakla je zadovoljstvo što su UNIQA i Šekspir festival ponovo igraju zajedno na autentičnoj internacionalnoj pozornici velelepne Vile Stanković.\nU duhu delatnosti i korporativno – društvene odgovornosti, UNIQA ulaganjem u kulturu investira u sigurno bogatstvo i već osam godina ponosno podržava Šekspir festival, istinski pozorišni praznik. Nestrpljivo čekamo početak i sigurno nezaboravno izdanje 8. Šekspir festivala koji je sa UNIQA osiguranjem ponovo u međunarodnoj igri– rekla je i podsetila da UNIQA 15 godina doprinosi očuvanju i promociji kulturne baštine podržavajući događaje, institucije, ideje koje građanima Srbije približavaju vrednosti bogate a raznovrsne domaće i svetske kulturne scene.\nProdaja ulaznica za 8. Šekspir festival po ceni od 900 dinara počinje u utorak 22. juna putem interneta na\nweb stranici tickets.rs kao i na svim ovlašćenim prodajnim mestima TICKETS a u Srbiji.\nPrethodni tekstRešenja testa sa male mature iz srpskog/maternjeg jezika\nSledeći tekstDanas je Svetski dan roda


Press Online :: Svet :: Australija: Više evropskih zemalja da otpočnu napade na ID\nAustralija: Više evropskih zemalja da otpočnu napade na ID\nAustralija je danas pozvala više evropskih zemalja da otpočnu vazdušne napade na ekstremističku grupu Islamska država (IS) u Siriji i Iraku, u cilju rešavanja eskalirajuće izbegličke krize koja je zahvatila evropski kontinent.\nMinistarka spoljnih poslova Australije Džuli Bišop ukazala je da su džihadisti odgovorni za to što stotine hiljada migranata beže u Evropu, te da je neophodno proširenje koalicije koja se bori protiv ID, prenosi AFP. "Više od 40 odsto ljudi koji trenutno traže azil u Evropi su iz Sirije i potreban nam je jedinstven front kako bismo porazili terorističke organizacije koje izazivaju raseljavanje tolikog broja ljudi", rekla je ona novinarima u Sidneju. Bišop je podsetila da 60 zemalja već na neki način pružaju podršku koaliciji koju predvode SAD, ali je naglasila da zemlje mogu i više toga da učine kad je reč o podršci vazdušnim napadima, koji se pokazuju kao efikasni u sprečavanju IS da proglašava svojim teritorije suverenih vlada i da sprovodi varvarsko nasilje. "Zemlje koje se graniče sa Sirijom i Irakom, Liban, Jordan i druge, trpe teret miliona ljudi koji ulaze na njihove teroritorije bežeći iz svojih zemalja, a potom odlaze u Evropu. Zato smatram da Evropljani moraju da se angažuju u koalicionim vazdušnim udarima u Siriji i Iraku", istakla je Bišop u intervjuu "Australijskim novinama" koji je danas objavljen. Samo nekolicina evropskih zemalja trenutno učestvuje u vazdušnim napadima na džihadiste, među kojima su Francuska i Britanija, kao deo koalicije zapadnih i arapskih sila, navodi francuska agencija. Australija u koalicionim akcijama učestvuje sa šest lovačkih aviona RAAF F/A 18 i dva aviona za podršku, baziranim u Ujedinjenim Arapskim Emiratima. Iako Kanbera izvodi vazdušne udare u Iraku, još nije uzela na nišan mete u Siriji, pozivajući se na pravne razloge, ali razmatra zahtev koji su SAD uputile ovog meseca da učestvuje u napadima i u toj zemlji. Očekuje se da će ministri unutrašnjih poslova Evropske unije održati vanredni sastanak 14. septembra u Briselu posvećen eskalirajućoj migrantskoj krizi u Evropi, kako je juče saopštila luksemburška vlada. Broj izbeglica iz ratom zahvaćenih područja koji dolaze do granica EU dostigao je skoro 340.000 u prvih sedam meseci ove godine, što je znatno više u poređenju sa brojkom od 123.500 koliko ih je registrovano u istom periodu 2014. godine, prema podacima evropske pogranične agencije Fronteks, zaključuje AFP.


Bespovratna sredstva za realizaciju projekata efektivnijeg korišćenja raspoloživih hidrotermalnih resursa\tponedeljak, 25 novembar 2013 09:28\tTweetPokrаjinski sekretаrijаt zа energetiku i mineralne sirovine rаspisаo Javni konkurs za dodelu bespovratnih podsticajnih sredstava za sufinansiranje realizacije projekata efektivnijeg korišćenja raspoloživih hidrotermalnih resursa.\nRok za podnošenje prijave je 16. decembar 2013. godine.Opširnije... Dodaj novi komentar Dugoročni kredit za trajna obrtna sredstva\tutorak, 05 novembar 2013 09:44\tTweet\tRazvojni fond Autonomne Pokrajine Vojvodine d.o.o. Novi Sad raspisuje Konkurs za dugoročne kredite za trajna obrtna sredstva.Osnovni cilј dodele kredita je obezbeđenje finansijskih sredstava namenjenih finansiranju trajnih obrtnih sredstava potrebnih za obezbeđenje kontinuiteta poslovnih procesa preduzeća. Za realizaciju ove kreditne linije sredstva je obezbedila Autonomna pokrajina Vojvodina u iznosu od 400.000.000,00 dinara.\nPravo učešća na konkursu imaju mala i srednja preduzeća sa sedištem na teritoriji AP Vojvodine. Po ovom konkursu zahtev može podneti samo jedno od pravnih lica koja se, prema pozitivnim zakonskim propisima, smatraju povezanim pravnim licima.Konkurs je otvoren do iskorišćenja sredstava planiranih za njegovu realizaciju.Opširnije... Dodaj novi komentar Novi konkursi opštine Kovačica\tsreda, 29 maj 2013 09:18\tTweetOpština Kovačica objavljuje nove konkurse za javne radove i pripravnike. Potrebne formulare i tekstove konkursa možete pogledati dalje u vesti.Opširnije... Dodaj novi komentar Novi konkursi\tutorak, 28 maj 2013 13:42\tTweetNacionalna služba za zapošljavanje i opština Kovačica su objavile konkurse za sprovođenje javnih radova i stručne prakse u 2013. godini.Opširnije... Dodaj novi komentar Još članaka...


UTAS: Otpuštanja i zatvaranja turističkih agencija uslediće već krajem meseca ukoliko se ne nađe rešenje | Turistički žurnal\nUTAS: Otpuštanja i zatvaranja turističkih agencija uslediće već krajem meseca ukoliko se ne nađe rešenje\n“Čekanje” je reč kojom bi se najtačnije moglo opisati stanje u turističkim agencijama u Srbiji poslednjih dana, jer se u njima veoma malo radi. Ljudi su na stend baju i iščekuju rešenje za problem u kome su se agencije našle nakon što su osiguravajuće kuće rešile da im ne izdaju polise osiguranja, kaže za Tanjug predsednica Udruženja turističkih agencija Srbije (UTAS) Marija Matijević i navodi da, prema informacijama koje ima, zasad nema ni zatvaranja agencija, niti otpuštanja zaposlenih.\nUpozorava međutim da će i otpuštanja i zatvaranje agencija uslediti već krajem meseca, do kada agencije imaju obavezu da zadrže zaposlene zbog državne pomoći, ukoliko se uskoro ne nađe rešenje za problem sa osiguranjem, a to znači i licencama, koje bez polisa ne mogu da dobiju. Matijević navodi da zbog isteka licenci agencije sada ne mogu da prodaju paket aranžmane, niti inostrane ture.\n– Ostalo nam je da organizujemo izlete, prodajemo karte ili smeštaj u hotelima, a ništa od toga ljudi nisu navikli da završavaju preko nas. Mi za hotele, recimo, ne možemo da dobijemo neke konkurentne cene, pa građani ako idu negde po Srbiji sami nađu smeštaj – navodi Matijević.\nOd resornog Ministarstva trgovine, turizma i telekomunikacija, kaže, još nisu dobili nikakav odgovor na dopise koje su slali čim se pojavio problem sa osiguravačima. Udruženje turističkih agencija Srbije smatra da je rešenje za ovu situaciju individualno osiguranje svakog pojedinačnog aranžmana, koje bi agencije izdavale u ime osiguravajućih društava.\nKoliko je ova godina bila teška za turističke agencije i renta-kar kompanije, pokazuju procene da su njihovi gubici premašili 100 miliona evra i da im je promet opao za više od 90%. Prema nekim podacima, u Srbiji radi oko 480 turističkih agencija i oko 600 posredničkih agencija, a zajedno zapošljavaju oko 75.000 radnika.\nTuristička zajednica Bola: Novi turistički programi na otvorenom uz poštovanje sigurnosnih mera\nVažnost uključivanja osoba s invaliditetom u stvaranju turističke priče\nRaste broj turista: Trebinje kao zamena za Jadran?\nKonferencija za razvoj ruralnog turizma – Zagreb\nBritanija smanjuje PDV ugostiteljima zbog koronavirusa


Narodnoj skupštini vraćen deo ograde iz 1936. godine - 10.06.2021, Sputnik Srbija\nNarodnoj skupštini vraćen deo ograde iz 1936. godine\nDeo nekadašnje skupštinske ograde koja je bila ispred parlamenta od 1936. do 1956. godine, danas je svečano, posle 65 godina, vraćena Narodnoj skupštini Srbije... 10.06.2021, Sputnik Srbija\nGradonačelnik Ohrida Konstantin Georgievski i delegacija Severne Makedonije svečano su predali ogradu predsedniku Narodne skupštine Ivici Dačiću, koji je poručio da je to prijateljski gest koji pokazuje da su dva suseda razvila iskrene odnose.„Ovo je mali korak i u poslednje vreme imali smo niz koraka koje čine jedne kockice u mozaiku koji pokazuju kakvi bi naši odnosi trebalo da budu, a to su bratski, prijateljski i želim da tako i ostane“, rekao je Dačić novinarima, prenosi Tanjug.On je naveo da je posle 5. oktobra bila neophodna rekonstrukcija delova Skupštine, te da je namera da se više pažnje posveti istoriji te zgrade i obeležavanju 85 godina od početka rada.Ograda, ukupne dužine oko 500 metara, rađena je po projektu čuvenog ruskog arhitekte Nikolaja Krasnova čiji su neki od radova sadašnja zgrada vlade Srbije, zgrada Ministarstva spoljnih poslova, kao i Arhiv Srbije.Gradonačelnik Ohrida Konstantin Georgievski istakao je da je primopredaja ograde znak prijateljstva i saradnje dva naroda.Pozvao je sve građane Srbije da posete Ohrid i najavio da će Skupština grada Ohrida na sledećoj sednici doneti odluku da svi srpski turisti budu oslobođeni plaćanja parkinga ove sezone.\njosip broz tito, vila, ohridsko jezero, ograda, narodna skupština srbije, vesti\n09:27 10.06.2021 (Osveženo: 09:32 10.06.2021)\nDeo nekadašnje skupštinske ograde koja je bila ispred parlamenta od 1936. do 1956. godine, danas je svečano, posle 65 godina, vraćena Narodnoj skupštini Srbije, a u pitanju je sačuvani fragment koji je ukrašavao vilu „Biljana“ na Ohridu u kojoj je povremeno boravio Josip Broz Tito.\nGradonačelnik Ohrida Konstantin Georgievski i delegacija Severne Makedonije svečano su predali ogradu predsedniku Narodne skupštine Ivici Dačiću, koji je poručio da je to prijateljski gest koji pokazuje da su dva suseda razvila iskrene odnose.\n„Ovo je mali korak i u poslednje vreme imali smo niz koraka koje čine jedne kockice u mozaiku koji pokazuju kakvi bi naši odnosi trebalo da budu, a to su bratski, prijateljski i želim da tako i ostane“, rekao je Dačić novinarima, prenosi Tanjug.\nUtvrđeno je da je jedan deo originalne ograde prebačen u Beli dvor na Dedinju, drugi je na „čuvanju“ u Zavodu za zaštitu spomenika kulture grada Beograda, koji se, kaže Dačić, nalazi na skladištu, dok je treći, manji deo bio postavljen oko Titove vile na Ohridu.\nPozvao je sve građane Srbije da posete Ohrid i najavio da će Skupština grada Ohrida na sledećoj sednici doneti odluku da svi srpski turisti budu oslobođeni plaćanja parkinga ove sezone.


- Iskreno sam verovao da ću samo nakon jedne hirurške intervencije ličiti na Breda Pita - objasnio je Rid Eving.\nDa bi što više podsećao na holivudskog glumca, Rid se podrgao mnoštvu plastičnih intervencija, a lekari su dali sve od sebe da ostvari svoj cilj.\n- Rekao sam hirurgu da je mom licu potrebna hirurška intervencija, i objasnio sam mu da sam glumac. On se složio da je za moju karijeru to potrebno - rekao je on.\nUbrzo je hirurg utvrdio da će morati da ugradi implante u obraze glumcu, kako bi ličio na Breda, a nakon nedelju dana Rid se našao na operacionom stolu.\nMeđutim, želja da liči na holivudskog glumca brzo prošla, pa Rid kaže da bi dao sve da može da vrati vreme, i da bude onaj stari.\n- Probudio sam se vrišteći od bola u predelu glave, nisam mogao da sakrijem suze. Doktor je pokušavao da me smiri, ali nisam uspeo. Ja sam vrištao sve vreme od bola, dok su lekari pokušavali da se suzdrže od smeha - objasnio je glumac.\nRid je ovako izgledao pre hirurških intervencija\nGlumac je svestan koliki su rizik predstavljale sve operacije, ali i jaki lekovi koje je pio protiv bolova. Sada je uradio još nekoliko intervencija, kako bi ispravio greške hirurga.\n- Ni jedan od četiri lekara koji su radili na mojoj intervenciji nisu se brinuli za moje psihičko zdravlje. Samo su me pitali da li sam ikada imao problema sa depresijom, na šta sam ja odgovorio da jesam - objasnio je glumac i dodao:\n- Niko me nije pitao o mojim problemima sa ishranom, kao ni o istoriji opsesivno-kompuzivnog poremećaja u mojoj porodici. Niko od lekara mi nije rekao da je to psihološki problem i da se ne može rešiti plastičnim operacijama, kao što me nisu upozorili da sam zavistan od estetske hirurgije - zaključio je Rid.


Gorenje ME501B mikser cene, pregled cena Srbija za Gorenje mikser ME501B\nGorenje ME501B mikser cene\nGorenje ME 501B... specifikacija\nSnaga 425 W, dugme za turbo rad\ncena od 3.808,00 din\nEPonuda nije internet prodavnica već Vam omogućava da brzo i lako nađete najjeftiniji Gorenje ME501B, pregledate akcije za Gorenje ME 501 B u prodaji, prodavnice Beograd, Novi Sad, Niš... Naš cilj je da kupci budu što bolje informisani o ponudi Gorenje ME 501B na tržištu Srbije. Vrlo lako nalazite željeni proizvod za kategoriju Mikseri cene, ne morate da lutate od sajta do sajta za Gorenje Mikseri, sve Vam je na jednom mestu. Naši operateri svakodnevno ažuriraju cene za Gorenje ME501 B ali je potrebno da proverite cenu i dostupnost sa PRODAVCEM, kao i načine isporuke i plaćanja. EPonuda ne može da garantuje potpunu tačnost specifikacije i slika za Gorenje ME501 B. Pre kupovine, podatke proverite na sajtu PROIZVOĐAČA. Preporučljivo je da ostavite komentar i ocenu za Gorenje ME 501B.


A11 i ASTRA traže reakciju nadležnih u slučaju vijetnamskih radnika iz Linglonga – DnevniZurnal\nby admin 16/11/2021, 10:39 1.9k Views\nUdruženja A 11 (Inicijativa za ekonomska i socijalna prava) i ASTRA (Akcija protiv trgovine ljudima) posle posete vijetnamskim radnicima iz zrenjaninske fabrike auto-guma Linglong, neposredno po objavljivanju priloga TV N1, zaključili su da su im “ozbiljno narušena radna prava, ugroženo zdravlje, a imajući u vidu uslove rada i smeštaja, potencijalno i život, veliki broj utvrđenih činjenica ukazuje na mogućnost da su radnici žrtve trgovine ljudima u cilju radne eksploatacije”. Zbog toga su ove dve organizacije, kako se navodi u saopštenju, uputile zvaničnu prijavu potencijalne trgovine ljudima u cilju radne eksploatacije i molbu za reakciju nadležnih organa Republičkom javnom tužilaštvu, Višem javnom tužilaštvu u Zrenjaninu, Kancelariji za koordinaciju aktivnosti u borbi protiv trgovine ljudima, PU Zrenjanin, Ministarstvu za rad, zapošljavanje, boračka i socijalna pitanja, Inspektoratu za rad, Inspekciji rada u Zrenjaninu, Ministarstvu zdravlja i Zaštitniku građana.\nRadnici iz Vijetnama, kojih trenutno u Zrenjaninu ima oko 500, u Srbiju su dolazili tokom marta, aprila i maja meseca ove godine, a transport su organizovale agencije iz Vijetnama, koje su za svoje usluge (prevoz, pribavljanje vize i smeštaja) unapred potraživale od radnika 2.200 do 4.000 američkih dolara, što su radnici kroz zaduživanje pribavljali i isplaćivali agenciji, navodi se u saopštenju A11 i ASTRA.\nDodaje se da su radnici angažovani na osnovu ugovora sa firmom China Energy Engineering Group Tianjin Electric Power Construction Co. LTD, ogranak, Beograd.\nPrema dobijenim informacijama, kineska kompanija Linglong International Europe d.o.o. Zrenjanin na svom gradilištu fabrike automobilskih guma u Zrenjaninu angažovala je izvođača radova China Energy Engineering Group Tianjin Electric Power Construction koja preko desetak agencija iz Vijetnama regrutuje radnike za rad u Srbiji. Nikome od radnika koji su potpisali ugovor, nije naznačen datum započinjanja rada, a na osnovu njihovih izjava A11 i ASTRA su saznali da im je novac isplaćivan „na ruke“, ukazuje se u saopštenju.\nDodaje se da se rad odvija u smenama koje traju devet sati, sa jednom pauzom za ručak u trajanju od sat vremena. Poslodavac ne obezbeđuje korišćenje svih sredstava i opreme za ličnu zaštitu na radu, a od plate radnicima odbija troškove za deo opreme za rad (čizme, rukavice, radno odelo). Svakih 10 dana radnici dobijaju radne rukavice, a ukoliko se iste ranije oštete, radnici moraju sami da pokriju troškove pribavljanja novih.\nKako se navodi u saopštenju, radnici su u obavezi da rade 26 dana u mesecu, a ukoliko iz bilo kog razloga ovo ne ispune, te imaju makar i dan manje, neće biti isplaćeni za ceo taj mesec. Takođe, ukoliko na posao ne dođu na vreme, biće novčano kažnjeni, tako što će im biti uskraćena dnevnica.\nNakon dolaska u Srbiju, radnici su pasoše morali da predaju poslodavcu, jer im je rečeno da je takva praksa kada su strani državljani u pitanju. Do momenta posete ove dve organizacije, odnosno juče, pasoši im nisu vraćeni. Iako su neki od njih uvereni da imaju prijavu boravka i radnu dozvolu, niko nije mogao zasigurno da potvrdi ovu informaciju, niti su dobili štampani primerak dozvole, navode A11 i ASTRA.\nKada su došli u Srbiju, smešteni su u barake koje nemaju adekvatne uslove za život i boravak. U pretrpanim sobama nalaze se kreveti na sprat, a u objektu postoje samo dva toaleta na navedeni broj radnika (500). Kreveti nemaju dušeke, već daske prekrivene tanjim jorganom, što su gledaoci mogli da vide i u prilozima N1.\nNema adekvatne infrastrukture i kanalizacije, pa se fekalije izlivaju na desetak metara od baraka, što je krajnje nebezbedno po zdravlje radnika, ukazuje se u saopštenju.\nDodaje se da im pored toga, nisu obezbeđeni grejanje, struja i pijaća voda, nema tople vode za tuširanje i odeću peru ručno, hladnom vodom, i suše na postojećim štrikovima gde čuvaju i druge stvari jer nemaju ormare.\nU saopštenju se kaže da je radnicima ugroženo zdravlje i iz perspektive sveprisutne pandemije virusa kovid-19. Hteli su da se vakcinišu, međutim kada su se obratili nadležnima iz kompanije, rečeno im je da je to komplikovano i da neće moći. Nisu ovabešteni da mogu bez ikakvih uslovljavanja da prime vakcinu. Kada se neko razboli, izoluje se u improvizovanu bolničku sobu gde ostaje dok ne ozdravi, bez plaćene nadoknade. Nekolicina njih sa simptomima infekcije kovida-19, sami su pokrivali troškove testiranja u privatnoj klinici na koju ih je poslodavac uputio, kao i troškove neophodnih lekova. Usled drugih zdravstvenih problema, radnici takođe nisu dobijali adekvatnu zdravstvenu zaštitu već su bili prinuđeni da se sami leče, navodi A11 i ASTRA.\nPosebnu pažnju A11 i ASTRA skreću na pitanje bezbednosti radnika, s obzirom na to da se na mestu boravka radnika oseća snažan miris plina, a da je smeštaj zatrpan neobezbeđenim plinskim bocama.\nRadnici svedoče da bi se polovina njih najradije vratila kući u Vijetnam, ali ne mogu jer nisu u posedu svojih pasoša, a i zato što im nisu isplaćene sve dogovorene zarade. Pojedini se plaše deportacije, jer u tom slučaju neće biti u mogućnosti da namire dugove u koje su ušli kako bi počeli da rade u Srbiji, ističe se u saopštenju.\nDodaje se da se iz svega toga mogu zaključiti pokazatelji trgovine ljudima, koji između ostalog podrazumevaju, regrutovanje i dovođenje u zabludu o uslovima rada i boravka, obećanje legalnog posla i pristojne zarade, složen i do kraja neregulisan sistem upućivanja stranih radnika, veći broj različitih aktera, agencija i privatnih kompanija, upitni ugovori i način angažovanja, radnici ne govore lokalni jezik i nisu u posedu ličnih dokumenata, ograničena im je komunikacija i kretanja.


U Nevesinju i Istočnom Mostaru neće početi nastava | Trebinje Live\nU Nevesinju i Istočnom Mostaru neće početi nastava\nNastava u osnovnim i srednjim školama u opštinama Nevesinje i Istočni Mostar, neće početi sutra zbog bezbjednosnih razloga, potvrđeno je Srni u ovim lokalnim zajednicama. Načelnik opštine Nevesinje Branislav Miković kaže da su\njoš neraščišćeni lokalni putevi, te da nije bezbjedno kretanje pješaka i vozača.\nOn je napomenuo da su školski objekti uslovni i spremni za normalno odvijanje nastave.\nMiković je dodao da sa sigurnošću ne može reći kada će se steći uslovi za početak nastave u ovoj hercegovačkoj opštini koja je danima bila u putnoj izlociji i u kojoj se trenutno radi na deblokadi seoskih puteva od visokih snježnih nanosa.\nNačelnik opštine Istočni Mostar Radovan Palavestra potvrdio je da ni u ovoj opštini nastava neće početi sutra zbog neraščišćenog snijega.


Veštačko drvo koje pročišćava vazduh kao 368 stabala | Original\n23/07/2020 23/07/2020 Budi odgovoran by editor\nVeštačko drvo koje pročišćava vazduh kao 368 stabala\nLoš kvalitet vazduha može uzrokovati razne bolesti, stoga mnoge organizacije, istraživači i kompanije rade na razvoju različitih projekata s ciljem rešavanja ovog problema.\nJedan od njih je i projekt BioUrban meksičke kompanije BiomiTech, specijalizovane za sisteme filtracije mikroalgi, za koji se čini da daje vrlo ohrabrujuće rezultate.\nBioUrban 2.0 je revolucionarni uređaj koji ima isti učinak na prečišćavanje vazduha kao 368 stabala.\nTakođe, treba napomenuti da uređaj može raditi 24 sata dnevno zahvaljujući svetiljkama koje osvetljavaju alge tokom noći i tako omogućavaju nastavak ciklusa fotosinteze.\nAlge ipak treba menjati svaka tri do četiri meseca, a dobro je što se odstranjene alge upotrebljavaju kao kompost na poljoprivrednim zemljištima.\nOvo robotsko stablo visoko četiri metra ne zamenjuje prava stabla, već ih dopunjuje, a namenjeno je ugradnji na javnim površinama, većim raskrsnicama i drugim frekventnim lokacijama, piše Ekovjesnik.\nCena uređaja iznosi 40.000 evra, nekoliko ih je već instalirano u u Meksiku, Panami i Kolumbiji, a uskoro bi trebalo da stignu u Evropu. Interes za njihovom instalacijom s ciljem smanjenja zagađenja vazduha već su izrazile Velika Britanija i Francuska.\nTagovi: biourban veštačko drvo zagađenje vazduha\nBudi odgovoranDo 2030. svi Apple proizvodi biće karbonski neutralni


Najava: Premijer liga 14. kolo: U nedelju saznajemo ko je glavni u Liverpulu i severnom Londonu – Kladjenje.rs\nHomeNajavaNajava: Premijer liga 14. kolo: U nedelju saznajemo ko je glavni u Liverpulu i severnom Londonu\nNajava: Premijer liga 14. kolo: U nedelju saznajemo ko je glavni u Liverpulu i severnom Londonu\n30 Novembra, 2018 Peca Najava\nDva velika gradska derbija obeležiće 14. rundu Premijer lige. U Liverpulu će domaći istoimeni tim igrati sa gradskim rivalom Evertonom, dok će u ajvećem londonskom derbiju, u bici za Severni London, koplja ukrstiti Arsenal i Totenhem na Emirejtsu.\nKardif – Vulverhempton – 0-2 @ 1.62 u 1xbet\nOve dve ekipe su prošle sezone igrale u Čempiošipu, pa je od starta bilo jasno da će im borba za opstanak biti suđena. Zanimljivo je da su poslednjih 20 međusobnih susreta ova dva tima odigrala u drugoj ligi, a poslednji put su se sastali u elitnoj diviziji još pre 56 godina. Prethodni dueli, u Čempionšipu, okončani su pobedama gostiju, a trenutno su na tabeli “vukovi” u mnogo boljoj situaciji, pošto su sakupili 16 bodova, za razliku od Velšana koji imaju samo 8. Međutim, Vulverhempton je u užasnoj seriji rezultata i na poslednjih pet utakmica osvojio je samo jedan bod.Registruj se na 1XBet\nKristal Palas – Barnli – 0-2 @ 1.80 u Bet365\nZvuči čudno, ali bi po statistici, kada igraju ove dve ekipe, favoriti bili gosti. Razlog je prost, jedni i drugi, zajedno, imaju samo jednu pobedu na svom terenu, a to je Barnli, koji je slavio protiv Bornmuta. Međutim, ne zna se ko je u većim problemima i u lošijoj formi. Palas nije pobedio na osam prethodnih kola, na kojima je uspeo samo tri puta da dođe do boda, poslednji su osvojili prošle nedelje na Old Trafordu, pa je moguće da će to biti nagoveštaj boljih dana. Barnli nije pobedio na šest mečeva, na kojima je samo dva puta ostao neporažen, dok je u prethodnom kolu poražen na svom terenu od Njukasla. Biće ovo meč, ne za tri, već za šest bodova, a golova neće biti mnogo.Registruj se na Bet365\nHadersfild – Brajton – 0-2 @ 1.46 u Meridianbet\nEvo još jednog direktnog okršaja ekipa iz donjeg dela tabele, koji će imati ogroman uticaj na borbu za opstanak. Domaćin je u boljoj formi, pobedio je na dva, od prethodna tri meča, pa je tako malo ublažio očajan start sezone. “Terijeri” su pobegli iz zone ispadanja i nova pobeda bi ih približila sredini tabele. Dok su domaći uzeli sedam bodova na poslednja tri meča, gosti su u istom intervalu Osvojili samo jedan. Vezali su dva poraza od Kardifa i Evertona u gostima, da bi prošle nedelje ostali neporaženi sa Lesterom na svom terenu. “Gaqlebovi” su još uvek na pristojnom 12. mestu, imaju 15 bodova, pa bi bili zadovoljni i bodom u Hadersfildu. Ipak, najsigurnije je igrati na mali broj golova.Registruj se na Meridianbet\nLester – Votford – GG @ 1.80 u 10Bet\n“Lisice” nisu izgubile u prethodna četiri kola, ali su samo jednom pobedile. Na svim tim utakmicama nije došlo 3+, već najviše dva gola. Votford je u lošoj formi, tri kola su “stršljenovi” bez trijumfa, pa su znatno pokvarili utisak nakon onog fenomenalnog starta sezone. Na poslednja četiri međusobna duela ove dve ekipe pobeđivale su domaće ekipe, pa je i sada Lester favorit. Međutim, domaćin se još uvek oporavlja od tragedije u kojoj je poginuo vlasnik kluba, pa sumnjamo da u ovoj sezoni imaju neke velike ambicije, osim da mirno privedu prvenstvo kraju. Votford je oslabljen, dolzi bez Predla, Dalberga, Janmata i Kleverlija, dok kod domaćina neće biti odličnog Medisona zbog crvenog kartona. Vreme je da na Lesterovom meču bude golova.Registruj se na 10Bet\nMančester Siti – Bornmut – T13+ @ 1.48 u Meridianbet\nSiti je prekinuo seriju pobeda u Lionu, ali to nikako ne treba da brine Gvardiolu, jer su plasman u drugu fazu Lige šampiona obezbedili, a u prvenstvu su i dalje bez poraza. “Građani” su na prethodnih pet utakmica, u svim takmičenjima, postigli čak 21 gol, više od četiri po meču, a Bornmutu su, takođe na pet pretodnih međusobnih mečeva, dali isto toliko, 21 gol, dok “trešnjice” nisu uspele da osvoje ni bod. Nema sumnje da će Siti nastaviti seriju pobeda, pogotovo što su gosti u seriji od tri uzastopna poraza. Kvota na pobedu domaćina je mala, pa pokušajte s igrom T13+, jer je Siti gotovo svima dao bar tri gola, zašto ne bi i Bornmutu. U tim Pepa Gvardiole vraćaju se Gabrijel Žezus i Bernardo Silva.Registruj se na Meridianbet\nNjukasl – Vest Hem – 1 @ 2.50 u Bet365\n“Svrake” su prebrodile početnu krizu koja se protegla punih deset kola, na kojima nisu uspeli da pobede nikog. Sada su vezali tri trijumfa, redom su savladali Votford, Bornmut i Barnli, pa verujemo da se sada neće zaustaviti. Istina, Vest Hem je, po nama, jači od te tri ekipe, ali ni “čekićari” ne pružaju bog zna kakve partije. Na poslednjih šest utakmica u Premijer ligi Vest Hem je pobedio samo jednom i to ekipu Barnlija na svom terenu, a u prethodnoj rundi je ubedljivo poražen od šampiona na svom terenu, bilo je čak 4:0. Kvota na trijumf tima Rafe Beniteza je odlična, pa smatramo da će oni iskoristiti zalet, i doći do nove pobede.Registruj se na Bet365\nSautempton – Mančester Junajted – 2 @ 1.94 u 1xbet\nJunajted je prošao sve krugove pakla, koliko god ih imalo, u duelu sa Jang Bojsom u Ligi šampiona, a do pobede koja ih je odvela u osminu finala, stigli su golom Felainija u sudijekoj nadoknadi. Taj pogodak izazabao je neverovatnu reakciju Žozea Murinja, koji je pad kamena sa srca “proslavio” razbijanjem paketa flašica sa vodom, u jednom potezu. Sada “đavoli” mogu da se okrenu Premijer ligi gde su u ogromnom zaostatku za vodećima. Nalaze se na sedmom mestu, sa čak 14 bodova zaostatka za gradskim rivalom Sitijem. Od titule nema ništa, ali je njihov cilj obezbeđivanje Lige šampiona, a sada su daleko i od toga. Šta reći o Sautemptonu? “Sveci” nisu pobedili na devet prethodnih kola, a kao domaćini nisu slavili nijednom. Ispadanje im i ove sezone, poput Damoklovog mača, visi nad glavom, i moramo priznati, jedni su od glavnih konkurenata za selidbu u Čempiošip. Previše su prodavali prethodnih godina, da to ne dođe jednom na naplatu. Verujemo da će Junajted pobediti u najjužnijoj engleskoj luci.Registruj se na 1XBet\nČelsi – Fulam – GG @ 1.95 u Bet365\nNe sumnjamo da je Čelsi favorit, ali je kvota na njihov trijumf isuviše mala da bismo vam je predložili. S druge strane fulam je posle dolaska Klaudija Ranijerija uspeo da zabeleži pobedu nakon sušnog perioda, pa verujemo da će iskusni Italijan znati kako da se suprotstavi “plavcima” i svom zemljaku Mauriciju Sariju. Proradio je i Aleksandar Mitrović koji je sa dva gola bio junak pobede nad Sautemptonom, pa očekujemo da Fulam, u malom londonskom derbiju, postigne gol na Stamford Bridžu. Čelsi je bio nemilosrdan protiv PAOK-a u Ligi šampiona, ali je prošlog vikenda izgubio od Totenhema i to im je bio prvi poraz u Premijer ligi. Probajte sa GG, ili GG3+.Registruj se na Bet365\nArsenal – Totenhem – GG @ 1.50 u 10Bet\nGoreće severni London, kao uvek kada igraju komšije, Arsenal i Totenhem. Timovi dočekuju derbi u dobrom raspoloženju, pošto su u prethodnom kolu upisali pobede. Arsenal je slavio u Bornmutu, posle tri uzastopna remija, dok je Totenhem pobedio Čelsi, u još jednom londonskom okršaju. “Pevci” su zabeležili šest uzastopnih pobeda u svim takmičenjima, a trijumf ad Interom u poslednjem kolu Lige šampiona ostavio ih je u trci za plasman u nokaut fazu, mada su im, realno, šanse male. U prethodna tri severnolondonska derbija slavile su domaće ekipe, a nijednom nije došla igra gol-gol. Ubeđeni smo da sada hoće, mada kvota na GG nije nešto velika.Registruj se na 10Bet\nLiverpul – Everton – T12+ @ 1.40 u 10Bet\nPoraz u Parizu znatno je zakomplikovao prolazak Livepula u osminu finala Lige šampiona. Posle Beograda, nisu uspeli da ostanu neporaženi ni na Parku Prinčeva, pa će im u poslednjem kolu trebati trijumf nad Napolijem, verovatno sa dva gola razlike, ukoliko Italijani postignu bar jedan gol. Na stranu sada to takmičenje, pošto ih očekuje derbi Liverpula, na Enfild sižu “karamele” sa Gudisona. Everton je u dobroj formi, ima sedam bodova iz tri poslednja kola, pa će pokušati da iznenadi “redse” kojima je sigurno u glavi još uvek poraz od PSŽ-a. Liverpul prati Mančester Siti, zaostaju dva gola, ali Klopov tim nije još poražen u Premijer ligi. Favorit je i sada, ali u gradskom derbiju to ne znači mnogo. Ipak, naš predlog je da pokušate igru domaćin daje dva gola.Registruj se na 10Bet\nPovedi i pobedi! U Meridianu svaki tiket na domaću ligu možeš da naplatiš ranije!\n3 Maja, 2019 Peca Najava\nSamo dva kola preostala su u Premijer ligi, a ime novog šampiona još uvek ne znamo. Verujemo da će tako biti i pre poslednje runde, pa se može reći da smo dobili šampionat kakav smo […]\nNajava: Premijer liga, 16. kolo: Mogu li “plavci” da zaustave šampione?\n7 Decembra, 2018 Peca Najava\nJedna utakmica obeležiće 16. kolo Premijer lige, mada će i sve ostale biti, po običaju, izuzetno zanimljive. Aktuelni šampion, Mančester Siti, gostuje na Stamford Bridžu, gde se sastaje sa prvakom od pre dve sezone, ekipom […]\nNajava: Premijer liga, 33.kolo: Nekompletno kolo je šansa da se Liverpul vrati na tron\n4 Aprila, 2019 Peca Najava\nOvog vikenda Englezi igraju na dva fronta. Na programu su utakmice polufinala FA Kupa, u kojima se sastaju Mančester Siti i Brajton, odnosno Votford i Vuleverhempton. Zato će ove četiri ekipe propustiti utakmice redovnog kola […]


Zvezda i Partizan ujedinjeni: Sa istim sloganom na derbiju - Sportska centrala\nZvezda i Partizan ujedinjeni: Sa istim sloganom na derbiju\n20 sep 2019. 12:53\nFudbalNemanja - 23 feb 2020. 10:24 0\nPobeda u derbiju i onda iznenađenje: Kosanović napustio Radnički!\nDosadašnji trener Fudbalskog kluba Radničkog Milorad Kosanović napustio je klupu tog tima sinoć, prenosi ,,Sportski žurnal''.\nFudbaleri Partizana i Crvene zvezde, na 161. večiti derbi u Humskoj, izaćiće u dresovima sa sloganom ,,I ja sam donor. Jer navijam za Srbiju“, kako bi učestvovali u kampanji za povećanje broja donora i transplantacija koju vode Ministarstvo zdravlja i Hemofarm fondacija.\nCilj kampanje je da se što više ljudi informiše o značaju transplantacije, prihvati donorstvo kao najhumaniji čin i tako pokuša da popravi situaciju u Srbiji, jer na samo milion stanovnika ima tri donora.\nKampanji se već pridružio veliki broj sportista Srbije, a od ovog derbija poruku „I ja sam donor. Jer navijam za Srbiju“, zahvaljujući podršci Zajednice klubova Superlige Srbije, prenosiće i fudbaleri svih klubova u tom takmičenju.\nUtakmica između Partizana i Crvene zvezde igra se u nedelju od 18 sati.\nKošarkaMilos - 23 feb 2020. 17:31 0\nMega treća, novi poraz Zvezde\nJuniori Mega Bemaksa zauzeli su treće mesto na turniru ANGT "Marko Ivković", koji se igra u dvorani...\nSigurne pobede Junajteda i „vukova“, Votford i Norič ostaju na dnu [VIDEO]\nMilos - 23 feb 2020. 17:13 0\nDomaće ekipe bile su ubedljive u dve prve nedeljne utakmice u Premijer ligi. Mančester Junajted je izgubio u Votfordu,...\nLIVE: Srbija – Gruzija\nMilos - 23 feb 2020. 16:54 0\nNaši čitaoci mogu da prate direktan prenos finalne utakmice drugog kola E grupe kvalifikacija za Eurobasket 2021 između Srbije i Gruzije.\nDebitantski gol Luke Adžića u Erdeviziji [VIDEO]\nMilos - 23 feb 2020. 16:36 0\nEmen je savladao Viljem II rezultatom 4:2 (1:0) u utakmici 24. kola holandske Erdevizije. Prvenac u dresu Emena...\nIzvidnica sinoć na „Marakani“: Nemci odvode Borjana!?\nMilos - 23 feb 2020. 16:00 0\nMilan Borjan preuzeo je kapitensku traku u Crvenoj zvezdi od Marka Marina i naglasio je da želi da ostane među crveno-belima dugi...\nViše 109.50 @ 1.81\nManje 229.50 @ 1.72\n1 -4.50 @ 1.78\nFudbal Milos - 23 feb 2020. 17:13 0\nFudbal Milos - 23 feb 2020. 16:36 0\nFudbal Milos - 23 feb 2020. 16:00 0\nPREDSEDNIK OTKLONIO SVE DILEME: Evo da li će Lautaro Martinez napustiti Inter narednog leta!\nFudbal Marko - 23 feb 2020. 15:30 0\nLautaro Martinez ima klauzulu u ugovoru po kojoj može da napusti Inter ukoliko neko ponudi 111 miliona evra za njegove usluge.


Ona je jedna od najtraženijih pevačica na našoj estradi! – Balkan Life\nAutor Dragan 18. jula 2017., 00:00 1.1k pregleda 150 glasova\nKada ste mlad pevač, a samim tim i veoma tražen na samom početku karijere, onda je sasvim sigurno da ukoliko budete gradili svoju karijeru pametno i onako kako treba, da Vam se smeši veliki uspeh.\nJedna od onih malobrojnih, koja se može pohvaliti sa tim da je izuzetno tražena po diskotekama i klubovima, posle samo nekoliko snimljenih pesama je svakako mlada Tea Tairović, za čije nastupe vlada veliko interesovanje, pa ona ovog leta nema vremena za odmor.\nTea je za vikend, koji je iza nas nastupala tri dana, od toga jedno veče u klubu „Viva“ u Tuzli, koji je bio mali da primi sve one koji su bili zainteresovani za njen nastup.\nSkoro 1000 ljudi je celo veče pevalo horski sa njom, a pravi lom je nastao kada je Tea zapevala pesmu „Od kad tebe znam“, koju je snimila u duetu sa Šabanom Šaulićem.\n„Prezadovoljna sam i posetom i atmosferom.Drago mi je da ljudi prepoznaju trud i napor koji ulažem kako bi svaki nastup bio dobar i što rado dolaze na moj nastup.Najmanje što mogu da im pružim za ovakvu podršku je odličan provod i trudim se zaista, koliko god da sam umorna, da odradim svaki nastup dobro i da dam sve od sebe“-kaže zadovoljno Tea.\nKako stvari stoje, izgleda da je taj trud publika ite kako prepoznala, jer je sledeći nastup u ovom klubu već ugovoren, a sigurni smo da će svi oni koji su bili na ovom nastupu, doći i na sledeći, kako bi se opet uz Teu odlično proveli!\nPrethodni članak Vanila Staniju zamenio hrvatskom starletom!\nNaredni članak DOKTOR ALEN AZARIĆ TVRDI:“Samo Gospod je iscelitelj“!\nDOKTOR ALEN AZARIĆ TVRDI:“Samo Gospod je iscelitelj“!


Nagrada "Underground Spirit" Festivala evropskog filma Palić za Saru Fgaier | (Vesti - 09. 07. 2020) Subotica.com\nNagrada "Underground Spirit" Festivala evropskog filma Palić za Saru Fgaier\n09.07.2020. u 11:36h\nItalijanska rediteljka i montažerka, Sara Fgaier, dobitnica je ovogodišnje nagrade "Underground spirit" koju Festival evropskog filma Palić dodeljuje za izuzetan rad na polju nezavisnog filma, kao i za jedinstven pristup filmskom jeziku i autentičnu autorsku poetiku izgrađenu van glavnih tokova industrije.\nNajpoznatija je po svom ostvarenju "Gli anni" (The years), za koje je pre dve godine osvojila Evropsku filmsku nagradu za najbolju kratki film, a takođe je režirala i kratke filmove "Arturo" i "L’umile Italia" (Humble Italy), učestvovala kao jedna od rediteljki u ostvarenju "9x10", dok je kao rediteljka, montažerka i producentkinja, sarađivala i na brojnim drugim nagrađivanim filmovima.\n- Od samog početka mog filmskog poziva, imala sam sreću da se pronađem u miljeu italijanskog nezavisnog filma i njegovom kreativnom okruženju, gde sam mogla da iskusim najveću moguću umetničku i stvaralačku slobodu. Od prvih samostalnih produkcija do osnivanja sopstvene organizacije, cilj mi je uvek bio da branim i zaštitim nezavisnost i slobodu, osnovu moje umetničke kreativnosti - izjavila je Sara Fgaier, povodom ovog značajnog priznanja. - Ovu nagradu vrednujem kao dragoceni poklon, priznanje za mojih prvih 15 godina rada i osnažujuću amajliju za one koje dolaze.\nDobitnici nagrade posvećen je i Omaž program, u okviru kojeg će biti prikazan kratki film o njenom radu u režiji Stefana Franće, ostvarenja "Il treno va a Mosca", na kome je Sara Fgaier bila montažerka, segment iz filma "L'umile Italia" (ko-rediteljka), "La bocca del lupo" (montažerka), "Gli anni" (rediteljka/montažerka) i "Bella e perduta" (montažerka i ko-producentkinja).\nOvogodišnje, 27. izdanje Festivala evropskog filma Palić održaće se u novom terminu, od 8. do 14. avgusta na Paliću i u Subotici, u organizaciji Otvorenog univerziteta.\n- Festival evropskog filma Palić će ove godine biti održan uz poštovanje svih epidemioloških odredbi i preporuka u skladu sa aktuelnom zdravstvenom situacijom, u cilju prevencije covid-19. Organizacionom timu festivala je prioritet zdravlje i bezbednost kako publike, tako i gostiju i festivalskog tima - navode organizatori.\nZvanični protokol sa detaljnim uputstvima o merama tokom trajanja Festivala, biće donet i blagovremeno objavljen pre početka manifestacije.\nOdlaže se Festival evropskog filma Palić\nPalićki filmski festival od 12. do 18. septembra\nViše od stotinu evropskih filmova na Palićkom filmskom festivalu\nNagrada "Aleksandar Lifka" za mađarsku rediteljku Ildiko Enjedi\nSelekcije „Paralele i sudari” i „Mladi duh Evrope” donose ostvarenja širokog stilskog i žanrovskog spektra\nfestival evropskog filma palić palićki filmski festival european film festival palic nagrada underground spirit\nJačanje saradnje Subotice i Irana\nNajavljeno blokiranje saobraćaja u Subotici, policija apeluje na odgovornost i poštovanje zakona\npre 15 časova i 51 minut\nU nedelju koncert kamernog sastava Subotičkog simfonijskog orkestra\nVojna imovina od naredne godine u vlasništvu Grada\nNiz prijava o trovanju životinja u Željezničkom naselju\nOd rebalansa budžeta pomoć javnim preduzećima i vraćanje duga\nOmladinski klub "Kerulj be"\nRadionica za srednjoškolce: Polet 21/22\nDvorišna galerija: Melinda Šefčić\nFilm: Baksuzni seks ili luda pornografija


ALBANACA SVE MANJE NA KOSOVU I METOHIJI: Priština u panici zbog alarmantne statistike - za 10 godina broj učenika pao za trećinu\n10. 07. 2021. u 07:40\nTERORISTI SE OKUPILI U PRIŠTINI: Bivši pripadnici tzv. OVK protestovali u znak podrške Tačiju, Veseljiju, Krasnićiju i Seljimiju\n09. 07. 2021. u 15:44\nBOLJE PROBLEMI NA STOLU, NEGO DA U INCIDENTIMA STRADA SRPSKI NAROD: Srbija insistira na dijalogu sa Prištinom\n09. 07. 2021. u 11:12\n- Ova statistika treba da bude alarmantna za bilo koje društvo. Odlazak se nastavlja zastrašujućim tempom čak i bez liberalizacije viza. Samo je prošle godine u školskim klupama ovog nivoa obrazovanja bilo 8.295 učenika manje - kaže se u reakciji Saveta roditelja u Prištini.\nOdlazak Albanaca sa Kosova i Metohije događa se uglavnom zbog ekonomske situacije. Mesto gde se našla većina sa Kosova i Metohije je Nemačka, zbog uslova koje nudi ova zemlja, gde se građanima obezbeđuju radne vize, a zatim im se posle nekog vremena dozvoljava da dođu i njihove porodice.\nđaci Kosovo i Metohija Albanci škole


Budžet opštine Bosansko Grahovo za ovu godinu iznosi 2.338.000 KM, rekao je načelnik opštine Milorad Gligić.\nIako su institucije BiH prošle godine funkcionisale na osnovu odluka o privremenom finansiranju jer nije bila formirana nova vlast ni usvojen budžet za 2019. godinu, to nije dovelo do ušteda na svim poljima, a najveće povećanje rashoda zabilježeno je za primanja zaposlenih\n21.01.2020. / 7:30\nBANJALUKA, Dva miliona 365 000 KM su iznosile kazne poslodavcima za neizdavanje fiskalnih računa prošle godine.\nCvijanović: Dokumenti ekonomske reforme i budžeta za narednu godinu su ostvarivi jer se temelje na analizama\nSARAJEVO, Uz budžet Federacije BiH za narednu godinu Dom naroda Parlamenta Federacije na jučešnjoj sjednici usvojio je izmjene tri zakona (Zakona o trezoru, Zakona o doprinosima i Zakona o budžetima u Federaciji BiH), čijim će stupanjem na snagu Federalni zavod\n18.12.2019. / 7:30\nBANJALUKA, Narodna skupština Republike Srpske razmotrila je Prijedlog budžeta Srpske za 2020. godinu u iznosu od 3,425 milijardi KM koji je za 3,3 odsto ili 108,4 miliona KM veći od ovogodišnjeg rebalansa.\nBANJALUKA – Posebno zasjedanje Narodne skupštine Republike Srpske trebalo bi da počne sutra u Banjaluci, a pred poslanicima će se naći Prijedlog Programa ekonomskih reformi Republike Srpske za period 2020-2022. godina po hitnom postupku i Prijedlog Budžeta Republike Srpske za


Juniori Željezničara su u okviru 2. kola Omladinske Premijer lige BiH savladali Slaviju sa 3:1. Plavi su u prošlom kolu savladali Zvijezdu 09, a u ovom kolu odigranom za vikend Željo je pobijedio Slaviju sa 3:1. Za Plave…\nJuniorske nogometne selekcije Bosne i Hercegovine i Srbije (U-18) odigrale su u Trening centru NS/FS BiH u Zenici prijateljski meč, koji je završio pobjedom gostiju rezultatom 1:2 (1:1). BiH je u 30. minuti u vodstvo od 1:0 doveo Ajdin…\nSarajevski tim je u dvomeču eliminirao zagrebačku Lokomotivu s ukupnih 1:1; nastavak u februaru. Utakmice doigravanja na programu su 6. i 7. februara naredne godineFENA/Almir Razić Mladi nogometaši sarajevskog Željezničara plasirali su se…\nJuniorska fudbalska reprezentacija BiH u sklopu priprema za nastup u Elitnom krugu kvalifikacija za Evropsko prvenstvo danas je u Staroj Pazovi odigrala prvu od dvije prijateljske utakmice protiv Srbije Izabranici selektora Tonija Karačića…\nPratite naše zlatne ”Zmajeve” uživo\nJuniorska (U-18) košarkaška reprezentacija Bosne i Hercegovine danas će protiv selekcije Francuske igrati četvrtfinalni meč Evropskog prvenstva u turskom Samsunu. Mlade košarkaše BiH očekuje težak zadatak protiv jednog od favorita…\nJuniorska reprezentacija BiH plasirala se u četvrtfinale Eurobasketa! (VIDEO)\nU-18 reprepzentacija BiH poražena je od vršnjaka iz Latvije sa 74:65 u meču trećeg kola grupne faze Evropskog prvenstva. Ipak, ovaj poraz neće teško pasti izabranicima Josipa Pandže, jer smo u ranijim mečevima stekli bolju koš-razliku.…\nBiH dosla do preokreta, pogledajte trojku Muse “s parkinga”\nJniorska košarkaška reprezentacija Bosne i Hercegovine danas igra treću utakmicu protiv Latvije u okviru grupe C Evropskog prvenstva u Turskoj. Utakmica između Bosne i Hercegovine i Latvije počela je u 18.45 sati, a početak utakmice bio je…\nKošarkaški juniori BiH savladali Litvaniju (VIDEO)\nJuniorska košarkaška reprezentacija Bosne i Hercegovine savladala je selekciju Litvanije rezultatom 79:70 u drugoj utakmici U-18 Evropskog prvenstva koje se igra u turskom Samsunu Prvo poluvrijeme pripalo je reprezentaciji Bosne i…\nMusa predvodnik juniora na Evropskom prvenstvu\nSelektor juniorske košarkaške reprezentacije BiH, Josip Pandža obajvio je spisak košarkaša za EP koje će se održati od 15. – 22. decembra u Samsunu u Turskoj Na spisku se nalaze: Amar Gegić, Ahmed Bjelak, Sandro Antunović, Faris…\nLIGA PRVAKA: Dinamovi juniori u Zagrebu savladali Juventus sa 2:1\nJuniori Dinama iz Zagreba su u 2. kolu grupe H Lige prvaka u Zagrebu savladali Juventus sa 2:1, javlja Anadolu Agency (AA) Juventus je dobro započeo meč te poveo u 12. minuti golom Moisea Keana. Dinamo je izjednačio već u 17. minuti preko…


Piše: J.M. 17.07.2020. 10:47\nRegistrovan čest simptom kod mladih obolelih od korone Foto: Profimedia\nPorast obolelih od kovida-19 raste kod pacijenata u dvadesetim i tridesetim, piše BGR koji navodi da oni nse kod njih ne javlja povišena telesna temperatura koji važi za jedan od najčešćih simptoma korone.\n"Sve više mladih ljudi traži medicinsku negu i često moraju da budu primljeni u bolnicu", rekao je dr Vilijam Šafner, profesor infektivnih bolesti na Univerzitetu Vanderbilt, i dodao:\n"Spektar simptoma i dalje se širi pa mlađi ljudi često dolaze bez groznice, ali se žale na bol u stomaku".\nAmerički Centri za kontrolu i prevenciju bolesi u simptome ubrajaju bolove u mišićima ili telu kao potencijalni simptom, a to može da uključuje i bolove u stomaku koji mogu da budu povezani sa dijarejom u raznim medicinskim stanjima, pa je za potvrdu dijagnoze potreban test na kovid-19.\nBol u stomaku može da ukaže na korona virusFoto:Profimedia\n"Shvatili smo da ovaj virus može da nanese veliku štetu organizmu", rekao je Šafner i dodao da će biti potrebna dodatna istraživanja kako bi se doneo zaključak o prevalenciji ovih simptoma kod mladih.\nA one koji se žale na simptome, treba da se samoizoluju i sačekaju nekoliko dana pre nego što se testiraju, jer ako se testovi rade prerano, virus možda neće biti otkriven.\nSavet lekara je da se sačeka četiri dana od prvih simptoma, pije dosta tečnosti, uzima lek za ublažavanje bolova i skidanje temperature, a ukoliko se situacija pogorša, da se nazove lekar, kovid ambulantu ili hitna pomoć.\nzdravo telo korona virus kovid-19 mladi i korona virus bol u stomaku\nJedan od pet kovid pacijenata imaće SAMO OVAJ SIMPTOM: Evo kako sve može da se manifestuje


Sestra poginulog u fabrici u Lučanima oslobođena tužbe za uvredu | Insajder\nOsnovni sud u Ivanjici je oslobodio je danas Mirjanu Milivojević, sestru radnika fabrike "Milan Blagojević - Namenska" u Lučanima poginulog u eksploziji pre dve godine, optužbi za "narušavanje ugleda" generalnog direktora te fabrike Radoša Milovanovića.\nFoto: Insajder / Porodica stradalog radnika u fabrici Milan Blagojević Lučani\nRadoš Milovanović tužio je Mirijanu Milivojević zbog "uvreda" u otvorenom pismu koje je poslala predsedniku Srbije Aleksandru Vučiću povodom eksplozije u kojoj su u fabrici 14. juna 2017. poginuli njen brat Milomir Milivojević (25) i Milojko Ignjatović.\nOsnovni sud u Ivanjici je pre dva dana, takođe u ponovljenom sudskom postupku, doneo oslobađajuću presudu i za oca poginulog radnika - Milovana Milivojevića koga je direktor fabririke u Lučanima tužio zbog povrede časti.\nAdvokat porodice Milivojević, Vladimir Todorić je agenciji Beta rekao da je u međuvremenu pokrenut sudski postupak protiv direktora, te "postoji opravdana sumnja da nisu neosnovane tvrdnje koje su protiv njega javno izrečene".\nU Osnovnom sudu u Ivanjici je za 17. decembar zakazano je novo ročište suđenja direktoru i još dvojici rukovodilaca - vodećeg inženjera u Pogonu za proizvodnju raketnih goriva Vladimira Lončarevića i Tome Stojića, koji je bio odgovoran za bezbednost rada, a više nije zaposlen u lučanskoj fabrici.\nNa prošlonedeljnom ročištu izvedeni su dokazi i ispitan je prvooptuženi Milovanović.\nRebić: Povređeno više policajaca, pet demonstranata uhapšeno, sumnjamo da je organizator protesta Srđan Nogo


Vesti online / Vesti / Hronika / FOTO: Evo kako srpski policajci hvataju ubice pomoću DNK analize\nForenzička laboratorija Nacionalnog kriminalističko-tehničkog centra MUP-a Srbije jedna je od najopremljenih u regionu i za sada jedina akreditovana forenzička laboratorija u Srbiji i godišnje obradi 18.000 do 20.000 predmeta vezanih za najteža krivična dela.\nDNK analiza otkriva izvršioce krivičnih dela\nGlavni veštak Odeljenja za DNK analizu Anđelka Vučetić Dragović za Tanjug objašnjava da je DNK analiza uporedna metoda i da DNK profil sam po sebi ne znači mnogo, ukoliko nema s čim da se uporedi.\nAnđelka Vučetić Dragović, međutim, podseća da je zakon u fazi nacrta, da je prošao javnu raspravu i da se očekuje da bude donet ove godine.\nTrenutno, dodaje ona, svaka laboratorija koja se bavi ovom vrstom analize ima svoj registar, u kome se nalaze spisak osoba čiji je profil dostavljen toj laboratoriji.\nAnđelka Vučetić Dragović: Nemamo jedinstveni DNK registar\nU Odeljenju za DNK analizu, u kojem radi 14 ljudi, od kojih je osam veštaka - DNK analitičara, tragovi dostavljeni sa lica mesta najpre se vizuelno pregledaju, kako bi se uočio neki biološki trag.\nJedna dlaka je dovoljna\nDNK molekul, objašnjava, nalazi se u ćelijama živih organizama i svuda gde ima živih ćelija iz njih se može izvući DNK molekul.\n- Jedna dlaka je dovoljna. Dovoljno je da kinete, da se počešete, da nešto dodirnete i ostavite epitelne ćelije koje nisu vidljive golim okom, iz veoma male količine bilo kog biološkog materijala, možete dobiti uzorak. Zato strogo vodimo računa o sterilnim uslovima u kojima radimo, jer dovoljno je samo da neko slučajno pipne sto na kom radi, da ostavi svoj biološki materijal - kaže Vučetić Dragović.\nAnalize pokazuju da li je neko bio na mestu zločina ili ne\n- Ne možete da saznate da li neko boluje od nečega, da li ima neke nasledne bolesti. Na osnovu ovakve vrste analize samo možete da identifikujete određenu osobu, da kažete da li je ona ostavila svoj biološki materijal na mestu izvršenja krivičnog dela, ili tog biološkog materijala tu nema - objašnjava glavni veštak.\nKaže i da DNK analiza nikada ne potvrđuje stopostotno, već se sa velikom sigurnosću može reći da je "taj i taj ostavio svoj biološki materijal".\nUzorci čistog DNK molekula se čuvaju u adekvatnim uslovima, pa u slučaju da neko zatraži dodatno veštačenje ili ponovo hoće da pokrene predmet, oni su uvek dostupni.\nUzorci se čuvaju po strogim propisima\n- Zanimljivo je da je DNK molekul jedinstven za svaku osobu, osim kod jednojajčanih blizanaca, koji imaju identičan genetski materijal, te se DNK analizom ne može identifikovati o kom jednojajčanom blizancu je reč, samo može da se kaže da je jedan od njih, a onda - kaže Vučetić Dragović - tu priču završava otisak prsta, koji je jedinstven za svaku osobu.\nPrema rečima veštaka za otiske Odseka za registraciju i identifikaciju lica Andrije Petrovića, njegov Odsek na osnovu pronađenog otiska dokazuje prisustvo neke osobe na nekom mestu, ali ne i da li je "neko nekoga ubio, ili je nešto ukrao".\nBaza se koristi samo za utvrđivanje identiteta\nBaza je, objašnjava, podeljena na nekoliko segmenata - baza registrovanih počinilaca krivičnih dela, kroz koju mogu da se proveravaju tragovi, baza registrovanih lica kroz koju se utvrđuje identitet. Po Petrovićem rečima po Zakonu o zaštiti podataka o ličnosti, njihovi otisci ne smeju se koristiti ni za šta drugo, osim za utvrđivanje identiteta.\nOtisak se propusti kroz bazu samo ako to policija traži\n- Ako nam posredstvom Interpola, recimo, nemačka policija dostavi otisak za koji smatraju da potiče sa naše teritorije i traže da to utvrdimo, u tom slučaju otiske možemo da propustimo kroz bazu otisaka uzetih iz biometrijskih dokumenata - ličnih karata i pasoša. U svakom drugom slučaju, ne smemo to da radimo - kaže Petrović.\nU okviru NKTC-a nalazi se i više laboratorija koje su opremljene najsavremenijim aparatima i uređajima uz pomoć kojih se obavlja veliki broj DNK, sudsko medicinskih, bioloških, toksikoloških, balističkih forenzičkih analiza i veštačenja, kao i veštačenja požara, eksplozija i havarija, dokumenata i rukopisa, glasa i audio zapisa.\nHRONIKA Ubica supruge iz emisije "DNK": Zaslužio sam smrtnu kaznu\nSRBIJA Komisija za ljudska prava UN ukazuje na neobjašnjive "greške" Unmika: Telo ubijenog predali Albancima\nHRONIKA Mržnja iz Nemačke buknula u Zemunu